**ПОЈАШЊЕЊЕ КОНКУРСНЕ ДОКУМЕНТАЦИЈЕ БРОЈ 24/2018**

**ЈАВНА НАБАВКА:**

**НАБАВКА РАДОВА – РЕКОНСТРУКЦИЈА ОБЈЕКТА И САНАЦИЈА ДВОРИШТА ОСНОВНЕ ШКОЛЕ „ДУШКО РАДОВИЋ“ (БРОЈ ПРЕДМЕТА ЈАВНЕ НАБАВКЕ: VII-404-1/2018-24)**

У предмету јавне набавке радова – Реконструкција објекта и санација двориштаОсновне школе „Душко Радовић“, број предмета VII-404-1/2018-24, Наручилац је, примио Захтеве за доле наведена појашњења Конкурсне документације:

у у уторак 09.10.2018. у 10,49часова

**ПИТАЊА ПОНУЂАЧА :**

1.Дана 08.10.2018. године објављене су измене и допуне конкурсне документације и у складу са истим обавештење о продужењу рока за достављање понуда.

Обзиром да сте захтевали достављање банкарске гаранције за озбиљност понуде са роком важења 60 дана од дана јавног отварања понуда и да је рок за достављање понуда продужен већ трећи пут молимо за појашњење да ли је обавезно продужити рок банкарске гаранције за озбиљност понуде у складу са новим роком или се може признати као исправно средство обезбеђења са роком важности до 08.12.2018. године?

2. Уколико понуду подноси група понуђача да ли је неопходно да сваки члан достави изјаве на обрасцима из измењене конкурсне документације или је прихватљиво да овлашћени члан достави изјаве на обрасцима из измењене конкурсне документације а остали чланови на обрасцома из претходних верзија? Напомињемо да се на обрасцима мењала само нумерација али да се сам садржај није мењао.

**ОДГОВОР НАРУЧИОЦА:**

1.Наручилац цео поступак води и поступа по свему у складу са Законом о јавним набавкама. Финансијска средства која се достављају у понуди морају испунити услове наведене конкурсном документацијом. Гаранција за озбиљност понуде ће се прихватити са роком важења саме понуде односно не краћим од 60 дана од дана отварања.

2.Измењени су обрасци XII и XIII те је потребно да буду достављени из последње измене конкурсне документације. Изузев наведених образаца прихватиће се обрасци попуњени и на старим верзијама конкурсне документације с обзиром да се садржај образаца није мењао.

II -у уторак 09.10.2018. у 12,07 часова

**ПИТАЊА ПОНУЂАЧА** :

 U konkursnoj dokumentaciji su objavljene šeme stolarije, koje nisu kompletne.

Nedostaju šeme za sledeće pozicije:

1. 06-21     prozor                  dimenzije 276/347            9 kom
2. 06-24     prozor                  dimenzije 276/237            60kom
3. 06-23     prozor                  dimenzije 396/240            4 kom
4. 06-24     prozor                  dimenzije 85/80                30 kom
5. 06-26 al pregrada             dimenzije 433/325            2 kom

**ОДГОВОР НАРУЧИОЦА:**

Кроз конкурсну документацију дата је карактеристична графичка документација (укључујући и шеме столарије). Са преосталом графичком документацијом, понуђач може да се упозна приликом обиласка локације. Oбавеза понуђача је обилазак терена и увид у пројектну документацију.

III -у уторак 09.10.2018. у 12,16 часова

**ПИТАЊА ПОНУЂАЧА :**

Kod pozicije 12-02 Oblaganje fasadnih zidova listelama predvidjene su klinker listele d=1,5 cm vodoupojnosti 3%

Da li su prihvatljive listele debljine d=1,4 cm , vodoupojnosti do 3% koje smo jedino uspeli da pronadjemo na tržištu.

 **ОДГОВОР НАРУЧИОЦА:**

Клинкер листеле су грубокерамички природни производ од глине и због тога могу имати ситне толеранције у боји и димензији. Стварне димензије нормалног клинкер-формата смеју одступати незнатно од захтеваних димензија што се коригује уз помоћ фуга. Као доказ усаглашености доставити технички лист производа у коме су наведена произвођачка одступања.

IV -у среду 10.10.2018. у 10,28 часова

**ПИТАЊА ПОНУЂАЧА :**

Molimo za dodatnim razjašnjenjem.

Zbog čega Naručilac navodi određenu marku kombinovane mašine?

Molimo Vas da izbacite deo iz konkursne dokumentacije gde zahtevate određenu marku ili da dodate ili slično.

**ОДГОВОР НАРУЧИОЦА:**

Наручилац је конкурсном документацијом захтевао од понуђача да располаже комбинованом радном машином која ради по принципу ровокопач-утоваривач с обзиром да је потребна за реализацију предметних позиција . Такође је у поглављу 3 конкурсне документације напоменуто следеће: “Наручилац обавештава понуђача да је, свако навођење елемената попут робног знака, патента, типа или произвођача, у конкурсној документацији, праћено речима „или одговарајуће“.“Дакле, прихватиће се радне машине било које марке које су класификоване у грађевинске радне комбиноване машине.

**Појашњење је објављена дана 10.10.2018. године на порталу јавних набавки и на веб сајту ГО Нови Београд.**

**Београд, 10.10.2018. године**

 **Председник**

 **Комисије за јавну набавку**

 Татјана Ђукић, с.р.